Νίκη με… άγχος για τον Ολυμπιακό, ο οποίος υπέταξε τον Παναιτωλικό με 2-1 εντός έδρας και προσπέρασε τον Ατρόμητο για να ανέβει μόνος στη 2η θέση της βαθμολογίας. Στο 11’ το 1-0 από τον κορυφαίο των γηπεδούχων, Ποντένσε, ενώ στο 25’ ο Γκερέρο διπλασίασε τα τέρματα της ομάδας του, σε μια φάση που ξεκίνησε από τον Βούκοβιτς, ο οποίος βρισκόταν σε θέση οφσάιντ.



Οι παίκτες του Μαρτίνς ήλεγξαν απόλυτα το ρυθμό του αγώνα, ωστόσο ήταν αρκετά φλύαροι και προς το φινάλε του αγώνα αγχώθηκαν, αφού η ομάδα του Δέλλα στο 70’ με τον Καμαρά.



Με 10 παίκτες από το 53’ οι φιλοξενούμενοι, που περιορίστηκαν σε παθητικό ρόλο και απείλησαν ελάχιστα. Παράλληλα, οι Πειραιώτες συνέχισαν την εξαιρετική παράδοση που έχουν εντός έδρας κόντρα στους Αγρινιώτες, καθώς πέτυχαν την 9η νίκη τους σε ισάριθμα ματς των δύο ομάδων.



Το ματς



Ο Ολυμπιακός ξεκίνησε με αρκετή όρεξη το παιχνίδι και από τα πρώτα λεπτά ανέλαβε την πρωτοβουλία των κινήσεων έχοντας ως κύριο εκφραστή των επιθετικών ενεργειών του τον Ποντένσε, ο οποίος ταλαιπωρούσε συνεχώς την άμυνα του Παναιτωλικού.



Το πρώτο δεκάλεπτο κύλησε δίχως κάποια μεγάλη ευκαιρία, ωστόσο στο 12’ οι «ερυθρόλευκοι» άνοιξαν το σκορ, με τον Ομάρ να δίνει στον Ποντένσε, που πλάσαρε μέσα από την περιοχή, με την μπάλα να βρίσκει στα πόδια του Άργκους και να αλλάζει πορεία για να καταλήξει στα δίχτυα του Κυριακίδη.







Οι Αγρινιώτες απείλησαν στο 16’ με τον Μοράρ, όμως ο Σα ήταν σε καλή θέση και μπλόκαρε. Μέχρι το 25’ οι γηπεδούχοι ήλεγχαν το ρυθμό και προσπαθούσαν να επιτεθούν κυρίως από τα δεξιά.



Στο 25’ όμως η ομάδα του Μαρτίνς διπλασίασε τα τέρματά της, με τον Φορτούνη να εκτελεί το φάουλ, να βρίσκει στην περιοχή τον Βούκοβιτς, ο οποίος (από θέση οφσάιντ) «σέρβιρε» στον Γκερέρο, που απλά έσπρωξε την μπάλα στα δίχτυα για το 2-0.







Από ‘κει και πέρα, ο Ολυμπιακός είχε 2-3 πολύ καλές στιγμές με τον Φορτούνη στο 40’ και τον Ποντένσε στο 43’, αλλά τα σουτ που επιχείρησαν, βρήκαν πάνω στα πόδια αντιπάλων και τον Κυριακίδη αντίστοιχα.



Στο τελευταίο 10λεπτο του ημιχρόνου, ο Παναιτωλικός είχε και τις καλύτερες στιγμές του, με τα διαδοχικά σουτ του Μάζουρεκ, που δοκίμασε σε τρεις περιπτώσεις τα πόδια του (35’, 38’, 39’). Μ’ αυτά και μ’ αυτά, ολοκληρώθηκε το πρώτο μέρος, με τους Πειραιώτες να προηγούνται 2-0.



Στις αρχές του δεύτερου μέρους και πιο συγκεκριμένα στο 53’, οι φιλοξενούμενοι έμειναν με 10 παίκτες λόγω αποβολής (με δεύτερη κίτρινη κάρτα) του Χαντάκια. Από εκείνο το σημείο, η ομάδα του Δέλλα κλείστηκε ακόμα περισσότερο στο καβούκι της, με τον Ολυμπιακό να έχει καθολική υπεροχή, αλλά να μην μπορεί να τη μετουσιώσει σε 3ο γκολ.







Στο τρίλεπτο 60’-63’, οι Πειραιώτες είχαν τρεις πολύ καλές στιγμές, με πιο σημαντική εξ αυτών το πλασέ του αμαρκάριστου Γκερέρο μέσα από την περιοχή, ωστόσο ο Κυριακίδης έδιωξε με τα πόδια.



Και εντελώς... απρόσμενα, ο Παναιτωλικός μπήκε και πάλι στο παιχνίδι (70’), με τον Καμαρά να κάνει εντυπωσιακή ατομική προσπάθεια σε αντεπίθεση, στην οποία νίκησε κατά κράτος τους Βούκοβιτς-Σισέ για να πλασάρει υποδειγματικά τον Σα και να μειώσει σε 2-1 στην πρώτη του επαφή με την μπάλα, αλλά και στην πρώτη τελική της ομάδας του στο δεύτερο μέρος.







Μετά από αυτό το γκολ οι παίκτες του Μαρτίνς έδειξαν κάπως πιο «σφιγμένοι» και δεν πήραν ιδιαίτερα ρίσκα. Στο 81’ ο Σισέ απείλησε και πάλι με κεφαλιά, η οποία έφυγε δίπλα από το δοκάρι του Κυριακίδη. Στο 94’, οι φιλοξενούμενοι είχαν την ευκαιρία να απειλήσουν και να… παγώσουν το «Γεώργιος Καραϊσκάκης», αλλά το φάουλ που εκτέλεσε ο Μάζουρεκ ήταν απελπιστικά άστοχο.



Έτσι, ο Ολυμπιακός έφτασε στη 2η συνεχόμενη νίκη του, 2-1 επί του Παναιτωλικού, και ανέβηκε μόνος στη 2η θέση της βαθμολογίας για να συνεχίσει το… κυνήγι του πρωτοπόρου ΠΑΟΚ.



Οι συνθέσεις των δύο ομάδων:



Ολυμπιακός (Μαρτίνς): Σα - Ελαμπντελαουί, Σισέ, Βούκοβιτς, Κούτρης - Γκιλιέρμε, Καμαρά (64’ Νάτχο) - Ποντένσε, Φορτούνης (87’ Μπουχαλάκης), Ναουέλ (74’ Τοροσίδης) – Γκερέρο



Παναιτωλικός (Δέλλας): Κυριακίδης - Μαρινάκης, Χαντάκιας, Άργκους, Ρόσα - Ντίας, Λουσέρο - Μάζουρεκ, Μανά (84’ Ηλ. Γιαννιώτης), Γουίλιαν (57’ Μαλής) – Μοράρ (68’ Καμαρά)





Το live του αγώνα:

